[ca] Aquest estudi doctoral se situa en l'àmbit de recerca de la Didàctica de la Literatura, focalitzant-se especialment en el gènere de l'àlbum il·lustrat i la seva anàlisi des d'una línia teòrica marcada pel concepte d'intertextualitat. El terme apel·la a la naturalesa del text com a conjunt de cites d'altres textos, i a la percepció de la literatura com a univers en què cada obra és una baula d'una cadena comunicativa. Prenent aquestes reflexions com a posicionament teòric d'aproximació al discurs, es realitza una exploració crítica sobre la presència de la intertextualitat a l'àlbum il·lustrat des dels paràmetres metodològics de la Literatura Comparada, amb un doble objectiu. En primer lloc, oferir el disseny d'un mètode d'anàlisi que, des del comparatisme, permeti proporcionar una descripció detallada del corpus seleccionat i, més enllà del nostre estudi, pugui ser utilitzat com a instrument d'observació critico-literària. En segon lloc, determinar quins efectes provoca la dimensió intertextual dels àlbums il·lustrats en la formació del lector, la qual cosa significa identificar les estratègies amb què el llibre-àlbum, des de la seva condició dialògica, ensenya a llegir nens i nenes ajudant-los en el desenvolupament de la seva educació literària. El marc on s'inscriu la investigació s'articula sobre tres vèrtexs: Teoria de la Intertextualitat, Crítica Literària especialitzada en àlbum il·lustrat i Didàctica de la Literatura. S'explora un corpus representatiu d'obres per valorar els efectes de la seva projecció intertextual i s'identifiquen una sèrie de marques arxitextuals que fixen l'especificitat del gènere i en determinen el seu vincle amb la tradició i l'educació literàries. El resultat de l'anàlisi permet concloure que la intertextualitat assumeix a l'àlbum il·lustrat una funcionalitat hermenèutica "condicionant els processos de lectura", semiòtica "reconsiderant la presència de les obres dins un sistema cultural" i didàctica "apuntant al desenvolupament d'habilitats cognitives associades a un conjunt d'aprenentatges".

[en] This doctoral study is placed in the research field of Teaching Literature, specifically focusing on the picturebook genre and its analysis from a theoretical line marked by the concept of intertextuality. The term appeals to the texts' nature as an ensemble of citations from other texts, and literature's perception as a universe in which each work is a link in a communicative chain. Taking these reflections as a theoretical positioning of approximation to speech, a critical exploration about the presence of intertextuality in picturebooks is made from the methodological parameters of Comparative Literature with a double objective. Firstly, to offer the design of an analytical methodology that, from a comparative framework, allows to provide a detailed description of the selected corpus and, beyond our research, is to be used as a research instrument of critical-literary observation. In the second place, to determine what effects the intertextual dimension of picturebooks has regarding the reader formation, which means to identify the strategies with which the picturebook, from its dialogical condition, teaches kids to read helping them in the development of their literary education. The framework into which this research is inscribed operates from three vertices: Theory of Intertextuality, Literary Criticism specialised in picturebooks and Teaching Literature. A representative corpus of works is explored to assess the effects of their intertextual projection and a series of architextual marks that fix the specificity of the genre and determine its link with literary tradition and education are identified. The result of this analysis allows us to conclude that intertextuality assumes in the picturebook a hermeneutic functionality "conditioning the reading processes", semiotic "reconsidering the presence of works within a cultural system" and didactic "aiming at the development of cognitive skills associated with a set of learnings".